Banka Socijete Ženeral izgubila više od sedam milijardi dolara zbog prevare
Francuska banka smatra da ju ojadio ojedan od domaćih službenika koji je trgovao akcijama na evropskim berzama. Prevarant je uspio da s
Na Svjetskom ekonomskom forumu u Davosu je jedna od tema brojnih razgovora bila Francuska banka Sosijete ženeral, ali ne zbog toga što je zbog krize hipotekarnog kreditnog sektora u Sjedinjenim Državama, izgubila skoro tri milijarde dolara, već zbog najveće finasijskih prevara u istoriji. Banka Socijete Ženeral izgubila više od sedam milijardi dolara zbog prevare jednog od svojih berzanskih radnika, navodi se u saopštenju. Na Svjetskom ekonomskom forumu u Davosu vijest se brzo pročula. Ministar Kušner rekao je samo da se radi o ozbiljnom problemu, ne samo za Francusku, već i za čitav svijet. Francuska banka smatra da ju ojadio ojedan od njenih domaćih službenika koji je trgovao akcijama na evropskim berzama. Ne radi se o visokorangiranom službeniku, ali je prevarant uspio da prikriva prevaru, kroz složenu knjigovodstvenu kombinaciju lažnih transakcija. Američki ekspert Dejvid Li kaže da je ono što se desilo u Francuskoj banci, poziv na buđenje na globalnom nivou". Na sličan način je svojevremeno Nik Lison izazvao kolaps Berings Banke 1995. Lison je završio u singapurskom zatvoru nakon što je riskatnim ulaganjima izgubio milijardu i po dolara. Bankari kažu – ako ste ozbiljni u svom poslu, znate i Lisonovu priču. Ali Lisonov kriminal sada djeluje smiješno u poređenju sa prevarom u Francuskoj, o kojoj će se tek govoriti.